**עולמות אחרים** (באנגלית: **Elseworlds**) הוא אירוע הקרוסאובר החמישי המתקיים ב"יקום החץ" (Arrowverse) הכולל בתוכו את הסדרות "החץ", "הפלאש", ו"סופרגירל" המשודרים ברשת "The CW". אירוע הקרוסאובר מחולק לשלושה חלקים (חלק אחד לכל סדרה בהתאמה), שעלו לשידור במשך שלושה לילות רצופים, מה-9 בדצמבר ועד ל-11 בדצמבר. קו העלילה הראשי של אירוע הקרוסאובר הציג לצופים לראשונה את דמויותיהן של באטוומן ושל לויס ליין ביקום החץ.

אירוע הקרוסאובר אושר רשמית במאי 2018 במהלך המצגת הרשמית של רשת "The CW", במהלכו נודע שדמותה של באטוומן והעיר גות'אם סיטי ייקחו חלק מרכזי במהלך האירוע. במהלך החודשים אוגוסט וספטמבר, נודע שרובי רוז תגלם את דמותה של באטוומן, שביטסי טולוץ' תגלם את דמותה של לויס ליין, אהובתו המיתולוגית של קלארק קנט, והוכרז שטיילר הקלין ישוב לגלם את דמותו של סופרמן לאחר שגילם את דמותו בהופעות אורח במהלך עונתה השנייה של "סופרגירל" ושג'ון וסלי שיפ ישוב לגלם את דמותו כפלאש מהסדרה משנות ה-90. כותרת הקרוסאובר - **עולמות אחרים** - נחשפה בסוף ספטמבר, ואילו צילומיו החלו באוקטובר 2018.

עלילה
-----

### רקע

בעיר גות'אם סיטי, הפסיכיאטר הראשי של המוסד לחולי הנפש "ארקהם אסיילום", ד"ר ג'ון דיגאן, מקבל ממקור מסתורי את היכולת לשכתב את המציאות, דבר הגורם לאוליבר קווין ולבארי אלן להתחלף בחייהם האישיים ובזהויותיהם הסודיות. כעת, במציאות החדשה, כשהם היחידים שמודעים לכך שהמציאות הנוכחית שגויה ומעוותת, השניים מגייסים את עזרתה של קארה דאנברס והשלושה נוסעים אל גות'אם סיטי במטרה להתעמת מול ג'ון דיגאן.

### עלילת הקרוסאובר

בארץ-90 החרבה וההרוסה, הפלאש, פצוע וחלש, נאבק בדמות מסתורית, שאומרת לו שהוא נכשל במשימתו לפני שהיא משתמשת בספר חזק להשמיד את המציאות; עם זאת, הפלאש מצליח לברוח מארץ-90 לפני השמדתה. הדמות המסתורית מגיעה אל ארץ-1, שם היא פוגשת בפסיכיאטר הראשי של מוסד לחולי הנפש "ארקהאם אסיילום", ד"ר ג'ון דיגאן, ומעניקה לו את הספר על מנת שיוכל לשנות את המציאות על פי רצונו. למחרת, אוליבר קווין ובארי אלן מתעוררים זה בחייו של זה; וכתוצאה מכך אוליבר הופך לפלאש ואילו בארי הופך לחץ הירוק. אוליבר ובארי נפגשים ובאים יחד למעבדות סטאר כדי להבין איך לבטל את המצב, אבל צוות פלאש לא מאמין להם וכולא את השניים בצינור של מאיץ החלקיקים. אוליבר ובארי משתמשים ביכולות אחד של השני כדי להימלט מהתאים שלהם ולנסוע לארץ-38 במטרה לקבל עזרה מקארה דאנברס. בינתיים, אנדרואיד הקרוי A.M.A.Z.O. מתעורר ומתחיל לאיים על סנטרל סיטי. סיסקו רמון משיב את אוליבר ובארי מארץ-38, עם קארה ובן דודה, קלארק קנט, שעוזרים לצוות פלאש להביס את A.M.A.Z.O. במעבדות סטאר, סיסקו משתמש ביכולות שלו כדי לגלות את האחראים לשינויים במציאות, ומגלה שהדמות המסתורית ודיגאן אחראים לכך. הדמות אומרת לקבוצה שמשהו מגיע ושהם לא יוכלו לעצור את זה. בעוד שקלארק חוזר לארץ-38 כדי להגן עליו, אוליבר מבין שהדמות המסתורית ודיגאן נמצאים בגות'אם סיטי.

בארי, אוליבר וקארה מגיעים לגות'אם סיטי, רק כדי להיעצר לאחר נכנסו למאבק. הם מחולצים על ידי אישה אנונימית; שנחשפת כקייט קיין, בת דודתו של ברוס ויין. השלישייה, בסיועם של קייטלין ודיגל, פורצים אל ארקהאם אסיילום במטרה להתעמת עם דיגאן. אף על פי שהם משיגים את "ספר הגורל", דיגאן בורח וגורם לפריצה המונית. במהלך עימות עם אסירה בשם נורה פריז, שמחמשת את עצמה עם ציוד של בעלה, בארי ואוליבר נחשפים לגז הפחד של ג'ונתן קריין, שגורם להם לראות אחד את השני בתור הנמסיסים הגדולים שלהם, איאובורד ת'ון ומלקולם מרלין. לאחר שהיא עוצרת את הפריצה ההמונית בהצלחה, פורעת חוק בשם באטוומן אומרת לשניים לעזוב את גות'אם. עם הספר בידם, הם חוזרים אל "ארגוס" כדי לתקן את המציאות, שם הם מקבלים מידע מהפלאש של ארץ-90 על המוניטור, מי שעמד מאחורי שכתוב המציאות שלהם. בארי, אוליבר, קארה והפלאש של ארץ-90 מתמודדים עם המוניטור, שמסביר שהוא משכתב את המציאויות כדי לבחון עולמות שונים האם הם חזקים מספיק כדי לעצור את המשבר הקרב. המוניטור גונב את הספר, בורח, ומחזיר אותו לדיגאן כדי שיוכל לשנות פעם נוספת את המציאות. הפעם, בארי ואוליבר מתעוררים במציאות חדשה שבה הם פושעים מפורסמים הידועים בכינוי "התאומים טריגר". במציאות החדשה, בארי ואוליבר כמעט נתפסים על ידי השוטרים ריקרדו דיאז, מלקולם מרלין וג'ו וילסון אך נתפסים על ידי סופרמן השחור.

סופרמן השחור, שמתגלה הלכה למעשה כדיגאן בצורתו החדשה, מתעמת עם בארי ואוליבר. אוליבר ובארי מצליחים להימלט על ידי מיטוט מנוף לא יציב, מה שאילץ את דיגאן לתפוס את המנוף במקומם בזמן שהם מנסים למצוא את סיסקו. קארה, בינתיים, מתעוררת כלואה במעבדות סטאר. לאחר שנתפסה על ידי דיגאן וכוחותיו, כולל גרסה מחודשת של אלכס דאנברס. במהלך החיפוש שלהם, בארי אוליבר מתמודדים עם המוניטור, אשר מגלה להם שהם ישרדו רק על ידי גילוי אני-העצמי האמיתי שלהם. לאחר מכן, הם מאתרים את סיסקו, שכעת הפך לבוס במאפיה, ומשכנעים אותו לעזור להם בכך שייקח אותם לארץ-38. בארץ-38, השניים מוצאים את קלארק, שמסכים לחזור איתם לארץ-1, בזמן שקארה משכנעת את אלכס לשחרר אותה. בארץ-1, קלארק מיד נלחם בדיגאן בזמן שאוליבר נלחם בכוחותיו של דיגאן ומאפשר בכך לאלכס, בארי וקארה למצוא את ספר הגורל. השלושה מוצאים אותו בכספת הזמן ומביאים אותו לקלארק, שמשכתב מחדש את זהויותיהם האמיתיות של בארי, אוליבר וקארה. עם זאת, דיגאן מצליח לגנוב מהם את הספר ומנסה לשכתב שוב את המציאות. בארי וקארה מנסים להאט את הזמן על ידי הנעת כדור הארץ בכיוונים מנוגדים, אף על פי שקלארק מגלה שהספר מראה אותם גוססים בניסיון להאט את הזמן. אוליבר הולך להתעמת עם מוניטור, מבקש ממנו להציל את בארי וקארה; ומציין שהם התקווה הטובה ביותר לשרוד את המשבר הקרב. בתמורה, המוניטור דורש מאוליבר משהו על מנת "לשמור על האיזון". קלארק, יחד עם לויס, ברייני וג'ון, נלחם בדיגאן ומשיב לתחייה את A.M.A.Z.O. בארי וקארה כמעט מושמדים מהמהירות שלהם עצמם, אך בשנייה האחרונה אוליבר מגיע ויורה בספר עם חץ משופר שניתן לו על ידי המוניטור. דיגאן חוזר לצורתו המקורית, אם כי מעוות ומצולק בכבדות, והמציאות משוחזרת לצורתה הקודמת. לאחר שחזרו לארץ-38, קלארק ולויס מספרים לקארה שהם מצפים לילד ושבים לארגו סיטי למשך תקופה ממושכת; ומשאירים את ההגנה של כדור הארץ בידיה. בארץ-1, בארי ואוליבר משתפים משקה בזמן שהם מחליפים רשמים מההרפתקה האחרונה שלהם, אך השיחה שלהם נקטעת על ידי שיחת טלפון לאוליבר מקייט, שמספרת לו שדיגאן, כעת אסיר בארקהאם אסיילום, התיידד עם נבל בשם פסיכו פייראט; שמספר לדיגאן ש"עולמות יחיו, עולמות ימותו והיקום לא יהיה כפי שהיה" - רמז מטרים למשבר העתיד לבוא.

אנסמבל השחקנים והדמויות
-----------------------

### ראשי ומשני

| דמות | שחקן | פרק |
| --- | --- | --- |
| הפלאש | החץ | סופרגירל |
| בארי אלן / הפלאש | גרנט גאסטין | ראשי | אורח |
| אוליבר קווין / החץ הירוק |
| איריס וסט אלן | קנדיס פאטון | ראשי |  |
| קייטלין סנואו / קילר פרוסט | דניאל פאנאבייקר | ראשי | אורח |
| סיסקו ראמון / וייב | קרלוס ואלדז | ראשי | אורח |
| אוליבר קווין / החץ הירוק | סטיבן אמל | אורח | ראשי | אורח |
| בארי אלן / הפלאש |
| פליסיטי סמוק / המשגיחה | אמילי בט ריקרדס |  | ראשי |  |
| ג'ון דיגל / ספרטן | דייוויד רמזי | אורח | ראשי | אורח |
| קרטיס הולט / מיסטר טריפיק | אקו קלום |  | ראשי |  |
| ריקרדו דיאז | קירק אסבדו |  | ראשי |  |
| קארה זור-אל / קארה דאנברס / סופרגירל | מליסה בנויסט | אורח | ראשי |
| אלכס דאנברס | קיילר לי |  | ראשי |
| ג'ימי אולסן / המגן | מיחד ברוקס |  | ראשי |
| קאל-אל / קלארק קנט / סופרמן | טיילר הקלין | אורח |  | אורח |
| ג'ון דיגאן / סופרמן |  | אורח |
| קייט קיין / באטוומן | רובי רוז |  | אורח |
| לויס ליין | ביטסי טולוץ' | אורח |  | אורח |
| ד"ר ג'ון דיגאן | ג'רמי דייוויס | אורח |
| מאר נובו / המוניטור | לה מוניקה גארט | אורח |
| רוג'ר היידן / פסיכו פיראט | בוב פראזר |  | אורח |
| האנק הנשו / ז'ון ז'ונס / הצייד ממאדים | דייוויד היירווד |  | ראשי |
| ברייני / קוורל דוקס / ברייניאק 5 | ג'ס ראת' |  | ראשי |
| נורה פריז (אנ') | קסנדרה ג'ין אמל |  | אורח |

### אורח

#### החץ

* ג'ון וסלי שיפ - בארי אלן / הברק מהסדרה משנות ה-90.

הפקה
----

כרזה לאירוע הקרוסאובר, המעוצבת כעטיפת חוברת קומיקס
### פיתוח

אירועי הקרוסאובר השנתיים של יקום החץ מתקיימים ברשת "The CW" מאז עונת השידורים של 14–2013, כאשר בארי אלן הוצג בפרקו השמיני של עונתה השנייה של "החץ", ששימש כמעיין פיילוט עבור הסדרה "הפלאש". בשנה שלאחר מכן, בפרקים השמיניים (פרק 8) של עונתה השלישית של "החץ" ועונתה הראשונה של "הפלאש" נוצר אירוע קרוסאובר של שני חלקים שנקרא "הפלאש נגד החץ". בינואר 2015, נשיא "The CW", מארק פדוביץ' אמר שכל שנה יתקיים אירוע קרוסאובר ביקום החץ בכל עונה. בעונת השידורים של 14–2015, אירוע הקרוסאובר של שני החלקים, "גיבורים מתגייסים" בין הפרקים השמיניים של עונתה הרביעית של "החץ" לבין עונתה השנייה של "הפלאש" שימש כפיילוט עבור הסדרה "אגדות המחר". בעונת השידורים של 17–2016, אירוע הקרוסאובר "הפלישה!" כלל את הסדרות "הפלאש", "החץ" ו"אגדות המחר", והוא התחיל בסופו של הפרק השמיני של עונתה השנייה של "סופרגירל". אירוע קרוסאובר מלא בן ארבעה חלקים שאיחד את כל הסדרות של יקום החץ התרחש בעונת השידורים של 18–2017 עם הקרוסאובר "משבר בארץ-X".

במאי 2018, נשיא "The CW", מארק פדוביץ' ושחקן "החץ" סטיבן אמל הודיעו במצגת של הרשת שדמותה של באטוומן תופיע בקרוסאובר הקרוב ותילחם לצדם של גיבורי יקום החץ האחרים, ושהקרוסאובר יתרחש בחלקו בגות'אם סיטי. למרות הופעתן של הדמות והעיר, הקרוסאובר לא יכלול את סדרת הטלוויזיה "גות'האם" שמשודרת ברשת פוקס. באותו יולי, "The CW" הודיעו על תכנון סדרה עצמאית ופוטנציאלית בכיכובה של באטוומן לאחר שתופיע בקרוסאובר. קרוליין דריס, שתיצור ותכתוב את הסדרה הפוטנציאלית, עתידה להתייעץ עם יוצרי הקרוסאובר על דמותה של באטוומן. בנוסף, אושר שגיבורי "אגדות המחר" לא ייקחו חלק בקרוסאובר. המפיק בפועל של הסדרה, פיל קלמר, הסביר שמכיוון שהקרוסאובר נועד לקדם את פיתוח הסדרה הפוטנציאלית על באטוומן, "זה פשוט היה יותר מקיבולת היכולת [לשאת את המשקל]". קלמר הוסיף שמכיוון של"אגדות המחר" יהיה 16 פרקים בעונה הנוכחית, הקרוסאובר היה "מעכב את מהירות הטון, או מנתק אותו מהטון, ופשוט לא היה לנו זמן להתרחק מהסיפור שלנו השנה." אף על פי שאין ל"אגדות המחר" חלק רשמי בקרוסאובר, המפיקה בפועל קטו שימיזו גילתה שאותו הפרק השבועי של הסדרה שיתרחש בשבוע השידור של הקרוסאובר "יעשה לעצמו קרוסאובר", באמצעות שימוש בתקופות זמן חלופיים, ושיש ל"אגדות" הופעת אורח בפרק של "סופרגירל".

בסוף ספטמבר 2018, כותרת הקרוסאובר הרשמית נחשפה כ"עולמות אחרים" ("Elseworlds"), בדומה לשמה של אוגדני חוברות קומיקס (אנ') מבית "DC קומיקס", שהביאו סיפורים ועלילות שהתרחשו מחוץ לקאנון של היקום של DC. פרקי הסדרות שישודרו שבוע לפני שבוע הקרוסאובר, עתידים להציג "אירועים חידתיים" שיביאו לאירועי הקרוסאובר.

### כתיבה

העלילה עבור אירוע הקרוסאובר נוצרה על ידי גרג ברלנטי, המפיקים בפועל תסריטאים מכל שלוש הסדרות, ג'ף ג'ונס, ודריס. המפיקה בפועל של "החץ", בת' שוורץ, התייחסה לכל המעורבים כאל "סופר-חדר התסריטאים", וציינה שמארק גוגנהיים, שהיה בעבר המפיק בפועל של "החץ" וכעת משמש כיועץ בעונתה השביעית, "לקח את המושכות על הקרוסאובר" ומתנהג כמפיק בפועל של הקרוסאובר. התסריטים של פרקי הקרוסאובר הושלמו עד אמצע ספטמבר 2018. גוגנהיים חש של"עולמות אחרים" תהיה השפעה בעלת ארוכת טווח על יקום החץ ושהיא תניח את התשתיות עבור אירוע הקרוסאובר של שנה הבאה.

סטיבן אמל גילה שבניגוד לקרוסואוברים הקודמים של יקום החץ, העלילה לא תהיה מופרכת, אלא יותר על "הדמויות והעלילה", תוך כדי התמקדות בדמויותיהם של חץ הירוק, הפלאש, סופרגירל, סופרמן ובאטוומן. גוגנהיים חש שעל ידי התמקדות רק בדמויותיהם של החץ הירוק, הפלאש וסופרגירל, לתסריטאים באמת הייתה הזדמנות לספר סיפור על הטרויקה באופן שלמפיקים לא הייתה אפשרות קודם לכן. הסבר זה מהווה סיבה אחת מדוע המפיקים בחרו שלא לכלול את גיבורי "אגדות המחר" בקרוסאובר השנתי; כדי להדגיש את כמות הזמן והאינטראקציה שאמל, גאסטין ובנויסט מבלים במשותף. "עולמות אחרים" גם מסמל את חזרתם של המפיקים לתבנית האפיזודית שהרכיבה את אירועי הקרוסאובר קודם ל"משבר בארץ-X". המפיק בפועל של "סופרגירל", רוברט רובנר, הסביר: "זה כמו שלושה פרקים שמרכיבים סיפור אחד, אבל כל אחד מהם ייחודי בפני עצמו", והמפיק בפועל של "הפלאש", טוד הלבינג, הוסיף: "הפרק של 'הפלאש' מרגיש כמו 'הפלאש', הפרק של 'החץ' מרגיש כמו 'החץ', והפרק של 'סופרגירל' מרגיש כמו 'סופרגירל'".

הקרוסאובר "עולמות אחרים" מציג את אמל וגאסטין מגלמים את הדמויות אחד של השני. גאסטין אמר על כך שהצופים לא יראו אותו מחקה את שפת הגוף והניואנסים של אוליבר קווין או ההפך, אלא שבקרוסאובר השניים יהיו מודעים לכך שמסיבה כלשהי הם החליפו חיים וגורלות. אמל הוסיף על כך שיש אלמנטים באישיות של בארי שאוליבר נאלץ לאמץ, ושיש אלמנטים באישיות של אוליבר שבארי נאלץ לאמץ במטרה להביס את האיום; וסופרגירל היא הדמות היחידה שיכולה לראות את בארי ואת אוליבר כמי שהם באמת. בנויסט אמרה על כך ש"מכורח הנסיבות היא הופכת להיות סוג של מתווכת כי בסופו של דבר יש קונפליקט בין השניים והם מתחילים לריב". שוורץ חשה ש"עולמות אחרים" לא ירגיש די אפל כמו "משבר בארץ-X" ושיש הרבה יותר כיף שמחכה ב"עולמות אחרים". בין שכתובי המציאות שנעשים במהלך הקרוסאובר, נמצאת העובדה שקארה ואלכס דאנברס כבר לא אחיות.

הכללת דמותו של סופרמן בקרוסאובר סייעה להצדיק את הצגת דמותה של לויס ליין ליקום החץ, שכן היא הייתה דמות שהתסריטאים של "סופרגירל" תמיד רצו להציג ושהתאימה "באופן אורגני" לעלילה של אירוע קרוסאובר ביקום החץ. בנוסף, לאחר שקארה נכנסה פרשת דרכים אחרי אירועי "בונקר היל", רובר הרגיש ש"המסע הוא על העובדה שהיא מקבלת קצת עזרה מקלארק, שבעצמו חזר ממסע אישי בארגו סיטי." בנוסף לדמותו כסופרמן, הוקלין גם מגלם את גרסתו האנטגוניסטית של סופרמן מ"פינה חשוכה במולטיוורס". גות'אם סיטי בקרוסאובר נחשבת לעיר מוזנחת לאחר שבאטמן נעלם בנסיבות מסתוריות במשך מספר שנים וכתוצאה מכך נוצרה עלייה בפשיעה ברחבי העיר. כשהיא דיברה על העיבוד של יקום החץ לגות'אם סיטי, דריס קראה לעיר "מקום אומלל", "מטונף", "מפחיד", והוסיפה, ש"ישנם אנשים שמשגשגים עם היעדרו של באטמן מפני שעכשיו הם יכולים להתחיל לעשות ככל הטוב בעיניהם ללא פיקוח, הרבה אזרחים אחרים סובלים והם מאבדים תקווה, והעיר עצמה והתשתיות שלה מתמוטטות". גוגנהיים כינה את גות'אם סיטי "עיר מתה" ו"עיר רפאים". בזמן שדמותו של באטמן עצמו לא מופיעה במהלך הקרוסאובר, הדמויות מתווכחות אם הוא באמת קיים; כשאוליבר מאמין שהוא בדייה ובארי מאמין שהוא אמיתי.

### ליהוק

בשלב מוקדם בחודש אוגוסט, השחקנית רובי רוז לוהקה לדמותה של **באטוומן** עבור אירוע הקרוסאובר ובמקביל עבור סדרה פוטנציאלית נוספת ליקום החץ על דמותה. המפיקים ציינו את תשוקתה של רוז במהלך האודישן שלה, יחד עם "הילה של מגניבות, נונשלנטיות, קצת התנשאות, ביחד עם חן והתחשבות בזולת וחוש הומור, כך שזה היה די הגיוני שהיא תהיה קייט". מאוחר יותר, התברר שהשחקן טיילר הקלין ישוב לגלם את דמותו כ**סופרמן** בכל שלושת פרקי הקרוסאובר, ושהמפיקים מחפשים שחקנית שתגלם את דמותה של לויס ליין בקרוסאובר. באמצע ספטמבר, ביטסי טולוץ' לוהקה לדמותה של **לויס ליין**, אשתו של סטיבן אמל, קסנדרה ג'ין אמל, לוהקה לדמותה של **נורה פריז**, אשתו של מיסטר פריז, ג'רמי דייוויס לוהק לדמותו של **ג'ון דיגאן**, האנטגוניסט הראשי של הקרוסאובר, ולה מוניקה גארט לוהק ל"תפקיד בולט" כדמותו של **מאר נובו / המוניטור**. במהלך הצילומים בסוף אוקטובר 2018, התברר שג'ון וסלי שיפ, שגילם את דמויותיהם של הנרי אלן וג'יי גאריק ביקום החץ, ישוב לגלם את תפקידו המקורי כ**בארי אלן / הפלאש** מסדרת הטלוויזיה המקורית ששודרה בשנת 1990. עם סוף הצילומים בתחילת נובמבר, בוב פראזר לוהק לדמותו של **רוג'ר היידן / פסיכו פייראט**.

### עיצוב

במהלך אירוע הקרוסאובר, הקלין לובש גרסה שחורה של חליפתו של סופרמן במהלך גילום גרסתו האנטגוניסטית של הדמות. החליפה השחורה אותה הקלין לבש הייתה דומה לחליפה אותה סופרמן לבש לאחר ששב לתחייה באירוע הקרוסאובר "מותו של סופרמן". לעומת זאת, תלבושתו של שיפ מהסדרה משנות ה-90 שוחזרה על ידי מעצבת התלבושות של "הפלאש", קייט מיין, שהשתמשה בחליפה המקורית שלו כרפרנס. מעצבת התלבושות קולין אטווד עיצבה את תלבושתה של באטוומן.

### צילומים

הצילומים עבור פרקי הקרוסאובר החלו ב-9 באוקטובר 2018. ב-17 באוקטובר, הצילומים נערכו באותה חווה ששימשה את יוצרי הסדרה "סמולוויל" כסט עבור בית משפחת קנט והאסם שלהם. תסריטאי הסדרה "סופרגרל" כתבו את החווה של "סמולוויל" כנקודת המפגש של קארה וקלארק במהלך הקרוסאובר מכיוון שזה היה "המקום האורגני עבורם להיפגש בו" בהתחשב מה שכל דמות תתמודד איתו עם תחילת הקרוסאובר. "מתקן בריאות נפשית נטוש" בוונקובר שימש עבור סצנות שבהן בניין ארקהאם אסיילום מופיע. הסצנות בהן גות'אם סיטי ובניין "תעשיות ויין" מופיעות צולמו בשיקגו, אילינוי. הצילומים הסתיימו ב-3 בנובמבר. ג'יימס במפורד שימש כבמאי בחלק השני של הקרוסאובר (הפרק של "החץ").

שידור
-----

הקרוסאובר עלה לשידור בפרק של "הפלאש" ששודר ב-9 בדצמבר 2018, המשיך בפרק של "החץ" ששודר לילה למחרת, ב-10 בדצמבר והסתיים בפרק של "סופרגירל" שישודר ב-11 בדצמבר. עבור אירוע הקרוסאובר, "הפלאש", שלרוב משודרת בימי שלישי, ו"סופרגירל", שמשודרת בימי ראשון, החליפו משבצות שידור.

### שיווק

הטיזר טריילרים הראשונים עבור הקרוסאובר הופצו ב-12 בנובמבר, 13 בנובמבר וב-18 בנובמבר 2018, במהלך הפרקים השבועיים של "החץ", "הפלאש" ו"סופרגירל", בהתאמה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **Elseworlds (Arrowverse)‎ (באנגלית)** |

* "עולמות אחרים": חלק 1, חלק 2, וחלק 3, באתר IMDb
* "עולמות אחרים": חלק 1(הקישור אינו פעיל), חלק 2(הקישור אינו פעיל), וחלק 3(הקישור אינו פעיל), באתר TV.com

הערות שוליים
------------

1. 1 2  Agard, Chancellor (November 15, 2018). "Arrowverse stars reveal details about the Trinity-centric 'Elseworlds' crossover". Entertainment Weekly. Archived from the original on November 16, 2018. Retrieved November 16, 2018.
2. ↑  Goldberg, Lesley (September 20, 2018). "The CW's DC Crossover Finds Its Villain in 'Lost' Alum". The Hollywood Reporter. Archived from the original on September 20, 2018. Retrieved September 20, 2018.
3. ↑  Nguyen, Hanh (January 11, 2015). "The CW Renews Supernatural and 7 More – But Where's Beauty and the Beast?". TV Guide. Archived from the original on April 30, 2017. Retrieved January 11, 2015.
4. ↑  Schneider, Michael (September 9, 2016). "Greg Berlanti Interview: How TV's Superhero Guru is Managing Crossovers, 'Supergirl's Move and New Inspirations". IndieWire. Archived from the original on November 17, 2016. Retrieved November 10, 2016.
5. ↑  Abrams, Natalie (October 18, 2016). "Arrow boss teases 100th episode, crossover catalyst". Entertainment Weekly. Archived from the original on October 21, 2016. Retrieved October 18, 2016.
6. ↑  Burlingame, Russ (October 23, 2016). "Marc Guggenheim Reveals the Title of Arrow's 100th Episode". ComicBook.com. Archived from the original on December 20, 2016. Retrieved October 23, 2016.
7. ↑  Agard, Chancellor (September 22, 2017). "Arrow, The Flash, Supergirl, Legends unite for 'Crisis on Earth-X' crossover". Entertainment Weekly. Archivedfrom the original on September 25, 2017. Retrieved September 22, 2017.
8. ↑  Goldberg, Lesley (May 17, 2018). "Batwoman to Make in 'Arrow'-verse Debut in Next Crossover". The Hollywood Reporter. Archived from the original on May 17, 2018. Retrieved May 17, 2018.
9. 1 2  Agard, Chancellor (July 17, 2018). "Batwoman series from Greg Berlanti in development at The CW". Entertainment Weekly. Archived from the original on July 17, 2018. Retrieved July 17, 2018.
10. ↑  Andreeva, Nellie (July 17, 2018). "Batwoman TV Series in Works at the CW With Groundbreaking Lesbian Superhero Lead From Caroline Dries & Greg Berlanti". Deadline Hollywood. Archived from the original on July 17, 2018. Retrieved July 17, 2018.
11. ↑  Jeffery, Morgan (July 22, 2018). "Here's why Legends of Tomorrow won't be part of the next ArrowVerse crossover". Digital Spy. Archived from the original on July 31, 2018. Retrieved July 31, 2018.
12. ↑  Mitovitch, Matt Webb; Gelman, Vlada (October 14, 2018). "Legends of Tomorrow Has Its Own 'Crossover' Plan for Crossover Week". TV Line. Archived from the original on October 18, 2018. Retrieved October 17, 2018.
13. ↑  Mitovitch, Matt Webb (September 26, 2018). "Arrowverse Crossover Theme Is 'Elseworlds,' Casts Multiverse Observer". TV Line. Archived from the original on September 26, 2018. Retrieved September 26, 2018.
14. 1 2 3  Holbrook, Damian (November 21, 2018). "Stephen Amell, Grant Gustin & Melissa Benoist Tease What to Expect in 'Elseworlds'". TV Insider. Archived from the original on November 21, 2018. Retrieved November 24, 2018.
15. 1 2 3 4  Agard, Chancellor (November 16, 2018). "See Superman and Lois Lane on the Kent Farm in new Arrowverse crossover photo". Entertainment Weekly. Archived from the original on November 17, 2018. Retrieved November 16, 2018.
16. 1 2  Agard, Chancellor (October 15, 2018). "Arrow boss teases lighter crossover as Stephen Amell shares BTS photo of Superman". Entertainment Weekly. Archived from the original on October 18, 2018. Retrieved October 17, 2018.
17. ↑  Jeffrey, Morgan (August 15, 2018). "Arrow star: Next DC TV crossover "more about character"". Digital Spy. Archived from the original on August 16, 2018. Retrieved August 16, 2018.
18. ↑  Byrne, Craig (October 10, 2018). "Interview: Stephen Amell Previews Arrow Season 7". GreenArrowTV. Archived from the original on November 1, 2018. Retrieved November 1, 2018.
19. ↑  סופרגירל, עונה 4 פרק 8
20. ↑  Agard, Chancellor (November 19, 2018). "Here's how the Arrowverse's 'Elseworlds' crossover will address Batman's absence". Entertainment Weekly. Archived from the original on November 19, 2018. Retrieved November 19, 2018.
21. ↑  אתר למנויים בלבד איתמר זהר, כך תיראה באטוומן החדשה: רובי רוז מציגה את גיבורת העל הלסבית שתגלם, באתר הארץ, 11 באוקטובר 2018
22. 1 2 3  Agard, Chancellor (November 15, 2018). "Batwoman foils a prison break in badass new Arrowverse crossover image". Entertainment Weekly. Archived from the original on November 16, 2018. Retrieved November 16, 2018.
23. ↑  Goldberg, Lesley (August 22, 2018). "Superman and Lois Lane Join The CW's DC Crossover Event". The Hollywood Reporter. Archived from the original on August 22, 2018. Retrieved August 22, 2018.
24. ↑  Agard, Chancellor (September 14, 2018). "Arrowverse crossover casts Grimm alum as Lois Lane". Entertainment Weekly. Archived from the original on September 14, 2018. Retrieved September 14, 2018.
25. ↑  Gelman, Vlada (September 14, 2018). "Cassandra Jean Amell Joins Arrowverse Crossover as Mr. Freeze's Wife". TVLine. Archived from the original on September 15, 2018. Retrieved September 15, 2018.
26. ↑  Mancuso, Vinnie (October 22, 2018). "New 'Elseworlds' Image Sees John Wesley Shipp Getting in on the Arrowverse Crossover Madness". Collider. Archived from the original on October 23, 2018. Retrieved October 22, 2018.
27. ↑  Agard, Chancellor (November 2, 2018). "Arrowverse 'Elseworlds' crossover to feature DC villain Psycho-Pirate". Entertainment Weekly. Archivedfrom the original on November 2, 2018. Retrieved November 2, 2018.
28. ↑  Guggenheim, Marc [@mguggenheim] (October 22, 2018). "Kudos to Flash costume designer Kate Main for pulling off this miracle" (Tweet). Archived from the original on October 23, 2018. Retrieved October 23,2018 – via Twitter.
29. ↑  Shipp, John Wesley [@johnwesleyshippjr] (October 24, 2018). "I'm being asked if I wore the original suit in recent pics, well here it is, sent from the @warnerbrosentertainment vault as reference. Crispy! To be handled with surgical gloves only @cwtheflash #TheFlash #flash90" (Photo). Retrieved October 25, 2018 – via Instagram.
30. ↑  Brown, Tracy (October 9, 2018). "Get a first look at Ruby Rose as Batwoman". Los Angeles Times. Archived from the original on October 10, 2018. Retrieved October 9, 2018.
31. ↑  Cardona, Ian (October 18, 2018). "Arrowverse: Elseworlds Features An Unexpected Smallville Connection". Comic Book Resources. Archived from the original on October 23, 2018. Retrieved October 22, 2018.
32. ↑  Cardona, Ian (November 2, 2018). "Arrowverse Crossover Heads to Chicago For Gotham City Scenes". Comic Book Resources. Archived from the original on November 4, 2018. Retrieved November 4,2018.
33. ↑  Drum, Nicole (November 3, 2018). "Stephen Amell Wraps Filming on Arrowverse "Elseworlds" Crossover". Comicbook.com. Archived from the original on November 3, 2018. Retrieved November 3, 2018.
34. ↑  Mitovich, Matt Webb (August 21, 2018). "Arrowverse's 3-Night Crossover Featuring Batwoman: When Will It Air?". TVLine. Archived from the original on August 21, 2018. Retrieved August 21,2018.
35. ↑  Agard, Chancellor (November 13, 2018). "Watch Barry and Oliver swap lives in new Arrowverse crossover promos". Entertainment Weekly. Archivedfrom the original on November 17, 2018. Retrieved November 16, 2018.
36. ↑  Agard, Chancellor (November 18, 2018). "New Arrowverse crossover promo shows Kara imprisoned in the pipeline". Entertainment Weekly. Archived from the original on November 19, 2018. Retrieved November 19, 2018.

| יקום החץ |
| --- |
| סדרות לייב אקשן | החץ • הפלאש • סופרגירל • אגדות המחר • ברק שחור • באטוומן |
| סדרות אנימציה | ויקסן • לוחמי החופש: הריי |
| אירועי קרוסאובר | פלאש נגד חץ (אנ') • גיבורים מאחדים כוחות (אנ') • פלישה! (אנ') • משבר בארץ-X • עולמות אחרים • המשבר בעולמות האינסופיים |